Da Johnny Svendsen kommer tilbage med resultatet, er der ikke noget at komme efter. Stedet spiller det, de må.

- De overskrider ikke grænsen, men det er ikke ensbetydende med, at man ikke kan høre det, siger Carsten Rosenørn-Due.

Sagen er et eksempel på, hvordan det kan være svært for støjvagterne at gøre noget ved klager, hvor beboere kan høre musikken, men stedet ikke spiller for højt, forklarer han.

- Det er de sværeste, fordi det vil altid kunne høres, hvis man har vinduer i lejligheden åbne, siger Carsten Rosenørn-Due.

Generelt set er det fåtal, der ikke efterlever kommunens grænser, mener de to mænd.

- Det er en sindsygt lille del, der ikke kan finde ud af det, siger Johnny Svendsen, da de to støjvagter bevæger sig fra det sidste stop på nattens rute.

- I skal lige passe på, der er fortovspizza, siger han og peger advarende på en stor, rød klat bræk, der ligger i åbningen til gården.

Tilbage er nu at skrive rapport over nattens begivenheder. Mandag morgen skal papirarbejdet på nattens strabadser gennemgås, så støjvagterne er klar til at tage imod nye klager.